Regis

Regis/génggéhék (Mystacoleucus marginatus) nyaéta lauk darat/(lain lauk laut) tina kulawarga Cyprinidae.  Lauk génggéhék loba kampanggih hirup liar di susukan, walungan, situ jeung  rawa. Ieu lauk ku urang  Lampung mah disebutna téh kapyah;  lawak, lalawak ceuk urang betawi;  wader, wader eco  ceuk urang Jawa . 1916.  The Fishes of The Indo-Australian Archipelago III:108-109.  E.J. Brill.  Leiden.;  keprek di (Jatim).

 Pedaran 
Pangawakan lauk génggéhek kawilang leutik, panjang awakna anu geus déwasa ngan 200 mm, sisitna bodas tur hérang. Kénca jeung katuhu mibanda gurat sisi lobana kurang leuwih  26-29 sisit;  Dina biwirna aya kumisan laleutik 4 siki. Jangkung awakna dimimitian tina tungtung cécépét tonggongna kurang leuwih 2,7-3 kali tina ukuran panjang awakna (henteu kaasup buntut).  Panjang huluna 4,1-4,2 kali tina ukuran panjang awakna (henteu kaasup buntut). Cécépét dina tonggongna bijil dimimitian sisit ka-9 atawa ka-10 tina  jajaran guratan .

Cécépét-cécépét anu séjéna diwangun ku sababaraha ramo-ramo : cécépét dina tonggongna aya IV (ramo-ramo heuras tur cucukan).8 (ramo-ramo séjéna leuleus, tur semu nyagak; cécépét palebah bujurna III ramo-ramo heuras jeung 8-9 (ramo-ramo leuleusna);  cécépét palebah dadana I jeung 14-15; dina palebah beuteungna I.8. Ramo-ramo cécépét anu panggedéna, heuras tur rérégéan aya dina lebah tonggongna, sakapeung sok katémbong tungtungna aya seuseukeutna nolol kaluar (procumbent dorsal spine).  palebah puhu buntutna dikurilingan ku 14 sisit.

Buntutna kawas gunting keur calawak tur sisina ngagarpuh (diwangun ku sababaraha ramo-ramo). Sisitna bodas ngagurilap kawas perak, cécépét tonggong jeung buntut palebah tutungna semu hideung.

 Tempat hirup 
Génggéhék loba kapanggih hirup di susukan, utamana dina leuwi atawa dina susukan anu jero, dina bendungan,situ, jeung rawa. Ieu  lauk kagolongkeun herbivora  kahakananna lukut jeung dangdaunnan ogé tangkal anu hirup di cai detritus, gumantung kana kaayaan tempat ieu lauk hirup.  Tapi sakapeung ogé ieu lauk ngahakan rupa-rupa serangga, krustasea, fitoplankton, zooplankton jeung anu séjéna.  1979.  Makanan ikan keprek, Mystacoleucus marginatus (C.V.) dan beberapa jenis ikan Puntius sp. di Waduk Lahor, Malang, Jawa Timur.  Skripsi Fakultas Perikanan IPB (tidak diterbitkan).  2001.  Komposisi jenis-jenis ikan serta aspek biologi reproduksi dan kebiasaan makanan ikan genggehek (Mystacoleucus marginatus) di Sungai Cimanuk segmen Sumedang.  Skripsi Fakultas Perikanan IPB (tidak diterbitkan).

Génggéhék loba kapanggih hirup di  pulo-pulo Sunda.

Lauk barayana
Lauk bilis (Mystacoleucus padangensis) baraya deukeutna anu hirup  endemik di Sumatra (di ''Danau Singkarak, Danau Maninjau, Sungai Kuantan''). Pangawakana leuwih leutik  116 mm TL, tur gurat sisitna kurang leuwih  37-39 siki ogé kumisna ngan sapasang.  1993.  Ikan Air Tawar Indonesia Bagian Barat dan Sulawesi.  Periplus Edition (HK) Ltd. dan Proyek EMDI KMNKLH Jakarta.  hal 51..

Dicutat tina

 Tutumbu kaluar 
  iucnredlist
  seriously fish
 Mengenal & Mengendalikan Predator Ikan

Kategori:Cobitidae
Kategori:Sasatoan Sunda
Kategori:Sasatoan Indonésia
Kategori:Lauk
Kategori:Lauk darat